
CONSILIUL JUDEŢEAN
HOTĂRÂRE

pentru aprobarea proiectelor care vor beneficia de finanţare nerambursabilă de la bugetul judeţului Bistriţa-Năsăud în conformitate cu Hotărârea Consiliului Judeţean Bistriţa-Năsăud 
nr. 29/2014 privind aprobarea Programului finanţărilor nerambursabile alocate pentru activităţi nonprofit de interes judeţean de către Consiliul Judeţean Bistriţa-Năsăud pe anul 2014
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. 4389/28.03.2014 a Preşedintelui Consiliului Judeţean Bistriţa-Năsăud;
- raportul nr. IIA/5729/23.04.2014 al Direcţiei economice din cadrul Consiliului Judeţean Bistriţa-Năsăud;
- prevederile Ordonanţei Guvernului României nr. 26/2000 cu privire la asociaţii şi fundaţii, cu modificările şi completările ulterioare;

- prevederile Legii nr. 273/2006 privind finanţele publice locale cu modificările şi completările ulterioare;
- prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 8/2014 privind aprobarea bugetului propriu al Consiliului Judeţean Bistriţa-Năsăud  pe anul 2014 conform Legii bugetului de stat pe anul 2014 nr. 356/2013 şi a estimărilor pe anii 2015-2017;
- prevederile Hotărârii Consiliului Judeţean Bistriţa-Năsăud nr. 72/2013 pentru aprobarea Ghidului solicitantului privind regimul finanţărilor nerambursabile alocate de la bugetul judeţului Bistriţa-Năsăud pentru activităţi nonprofit de interes judeţean;
- prevederile Hotărârii Consiliului Judeţean Bistriţa-Năsăud nr. 29/2014 privind aprobarea Programului finanţărilor nerambursabile alocate pentru activităţi nonprofit de interes judeţean de către Consiliul Judeţean Bistriţa-Năsăud pe anul 2014;

- prevederile Ordonanţei de Urgenţă a Guvernului României nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii aprobată prin Legea nr.337/2006, cu modificările şi completările ulterioare;
- prevederile art.7, art.8 şi art.11 din Legea nr.554/2004 – Legea contenciosului administrativ, cu modificările şi completările ulterioare;
- raportul nr. IC/6038/30.04.2014 al Comisiei economice;

- raportul nr. IC/6040/30.04.2014 al Comisiei de administraţie; 

- raportul nr. IC/6041/30.04.2014 al Comisiei de urbanism; 

- raportul nr. IC/6042/30.04.2014 al Comisiei de cultură. 

În temeiul prevederilor art.91, art.97 alin.(1), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă proiectele care vor beneficia de finanţare nerambursabilă în conformitate cu prevederile Hotărârii Consiliului Judeţean Bistriţa-Năsăud nr. 29/2014 privind aprobarea Programului finanţărilor nerambursabile alocate pentru activităţi nonprofit de interes judeţean de către Consiliul Judeţean Bistriţa-Năsăud pe anul 2014, după cum urmează:
a) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: tineret, sport şi educaţie, prevăzută în Anexa nr.1;
b) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: social, prevăzută în Anexa nr.2;
c) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: cultură, prevăzută în Anexa nr.3;

d) Lista proiectelor care vor beneficia de finanţare nerambursabilă de la bugetul judeţului Bistriţa-Năsăud în domeniul: relaţii internaţionale, protecţia mediului şi interdisciplinar, prevăzută în Anexa nr.4.
Art.2. În conformitate cu Regulamentul de organizare şi funcţionare al Comisiilor de evaluare a proiectelor aprobat prin Hotărârea Consiliului Judeţean Bistriţa-Năsăud nr. 72/2013 pentru aprobarea Ghidului solicitantului privind regimul finanţărilor nerambursabile alocate de la bugetul judeţului Bistriţa-Năsăud pentru activităţi nonprofit de interes judeţean, secretarul fiecărei comisii are obligaţia de a informa în scris toţi solicitanţii în legătură cu rezultatul aplicării procedurii de atribuire, în termen de cel mult 3 zile lucrătoare de la comunicarea prezentei.
Art.3. Derularea contractelor de finanţare nerambursabilă care se vor încheia între beneficiari şi Consiliul Judeţean Bistriţa-Năsăud, va fi monitorizată de către Direcţia dezvoltare durabilă din cadrul Consiliului Judeţean Bistriţa-Năsăud.
Art.4. (1) În termen de maxim 15 zile de la încheierea contractelor de finanţare nerambursabilă, direcţia menţionată la art.3 va transmite Direcţiei economice lista contractelor încheiate cu beneficiarii de finanţări nerambursabile de la bugetul judeţului Bistriţa-Năsăud.
(2) Lista contractelor încheiate cu beneficiarii de finanţare nerambursabilă de la bugetul judeţului Bistriţa-Năsăud va fi publicată în Monitorul Oficial al României, Partea a VI-a, în conformitate cu prevederile art.17 din Legea nr.350/2005 privind regimul finanţărilor nerambursabile din fonduri publice alocate pentru activităţi de interes general.
Art.5. (1) La finalul exerciţiului bugetar, direcţia menţionată la art.3 are obligaţia de a întocmi câte un raport cu privire la contractele de finanţare nerambursabilă încheiate în cursul anului fiscal în fiecare domeniu monitorizat, care va cuprinde: proiectele finanţate, beneficiarii şi rezultatele contractului.

(2) După întocmirea rapoartelor prevăzute la alin.1 direcţia menţionată la art.3 va elabora un raport, cu privire la contractele de finanţare nerambursabilă în cursul anului fiscal 2014, care se va publica în Monitorul Oficial al României Partea a VI-a şi pe site-ul Consiliului Judeţean Bistriţa-Năsăud, în conformitate cu prevederile art.18 din Legea nr.350/2005 privind regimul finanţărilor nerambursabile din fonduri alocate pentru activităţi nonprofit de interes general.

Art.6. Anexele nr. 1-4 fac parte integrantă din prezenta hotărâre.
Art.7. Prezenta hotărâre poate fi atacată pe cale administrativă în temeiul Legii nr.554/2004 - Legea contenciosului administrativ, cu modificările şi completările ulterioare.

Art.8. Prezenta hotărâre a fost adoptată cu un număr de 30 voturi “pentru”.
Art.9. Cu ducerea la îndeplinire a prevederilor prezentei hotărâri se încredinţează Direcţia dezvoltare durabilă şi Direcţia economică din cadrul Consiliului Judeţean Bistriţa-Năsăud.

Art.10. Prezenta hotărâre se comunică de către Serviciul administraţie şi relaţii publice cu:

· Direcţia economică;
· Direcţia dezvoltare durabilă;
· Doamna Pop Gabriela - secretar comisie pe domeniul: tineret, sport, educaţie;

· Domnul Raţiu Lazăr - secretar comisie pe domeniul: social;

· Doamna Sălăgean Codruţa - secretar comisie pe domeniul: cultură;

· Doamna Suciu Reluţa - secretar comisie pe domeniul: relaţii internaţionale, protecţia mediului, interdisciplinar;

· Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

